OpenLLM-France/wikimedia huggingface dataset:
# Tuomo Ylipulli

Tuomo Ylipulli (Rovaniemi, 3 de març de 1965 - 23 de juliol de 2021) fou un saltador d'esquí finlandès que va competir durant la dècada de 1980. Era germà de Jukka Ylipulli, esquiador de combinada nòrdica, i Raimo Ylipulli, també saltador d'esquí.
Debutà a la Copa del món de salts d'esquí el desembre de 1982 a Oberstdorf i el febrer de 1983 aconseguí el seu primer podi. La seva única victòria l'aconseguí al Torneig dels Quatre Trampolins de la temporada 1986-1987 a Bischofshofen. En el seu palmarès també destaquen dues medalles d'or al Campionat del Món, el 1985 i 1987.
El 1988, a les acaballes de la seva carrera esporitva, va prendre part en els Jocs Olímpics d'Hivern de Calgary, on guanyà la medalla d'or en la prova del salt llarg per equips del programa de salt amb esquís. Formà equip amb Ari-Pekka Nikkola, Matti Nykänen i Jari Puikkonen.

## Referències

* ↑ «Lapin Kansa: Olympiavoittaja Tuomo Ylipulli, 56, on kuollut» (en finès), 23-07-2021. [Consulta: 6 abril 2022].
* ↑ «Lapin Kansa: Olympiavoittaja Tuomo Ylipulli, 56, on kuollut» (en finès). [Consulta: 6 abril 2022].
* 1 2 3 «Olympedia – Tuomo Ylipulli». [Consulta: 6 abril 2022].
* ↑ «YLIPULLI Tuomo - Athlete Information». [Consulta: 6 abril 2022].
# Resolució 54 del Consell de Seguretat de les Nacions Unides

La Resolució 54 del Consell de Seguretat de les Nacions Unides, aprovada el 15 de juliol de 1948, va determinar que la situació a Palestina constitueix una amenaça per a la pau en el sentit de l'article 39 de la Carta de les Nacions Unides. La resolució va ordenar a tots els governs i autoritats interessades que desistissin de més accions militars i que emetissin un alto el foc a les seves forces militars i paramilitars que tinguñes efecte en un moment determinat pel mediador en els pròxims tres dies. També va declarar que el no compliment d'aquestes ordres demostraria l'existència d'una violació de la pau en el sentit de l'article 39 de la Carta i requeriria una consideració immediata pel Consell.
La resolució també va ordenar que, com a qüestió de necessitat especial, es produís un alto el foc immediat i incondicional a la ciutat de Jerusalem l'endemà. La Resolució va instruir al Mediador de les Nacions Unides a continuar els seus esforços per desmilitaritzar la ciutat de Jerusalem i assegurar-li l'accés segur, examinar les presumptes infraccions de les treves anteriors establertes pel Consell i, per això, va demanar que el secretari general de les Nacions Unides li proporcioni el personal, el finançament i les instal·lacions necessàries per dur a terme les seves tasques.
La resolució es va aprovar amb set vots a favor. Síria va votar en contra de la resolució mentre que l'Argentina, l'RSS d'Ucraïna i la Unió Soviètica es van abstenir de votar.

## Vegeu també

* Llista de resolucions del Consell de Seguretat de les Nacions Unides 1 a la 100 (1948 - 1953)
* Resolució 56 del Consell de Seguretat de les Nacions Unides
* Resolució 61 del Consell de Seguretat de les Nacions Unides

## Enllaços externs

* PDF Text de la Resolució a UN.org
# Lara de los Infantes

Lara de los Infantes és una població de la província de Burgos en la comunitat autònoma de Castella i Lleó (Espanya) de 26 habitants. És la seu de l'ajuntament de Jurisdicción de Lara, al qual pertanyen altres localitats com Paúles de Lara, La Aceña i Vega de Lara. Està situada a la comarca de Serra de la Demanda, a 45 quilòmetres de Burgos
Antigament la zona formava part de l'Alfoz de Lara, on la casa de Lara tenia la seva base patrimonial.

## Monuments

* Església Parroquial Nuestra Señora de la Natividad, conserva notables restes romàniques.
* Castell de Lara, fundat el 902 per Gonçal Fernández, pare de Fernán González, i on aquest últim va créixer.
* Font romana, que reflecteix a la importància de Lara de los Infantes durant l'època romana.
# Ujae

Ujae (en marshallès: Wūjae o Ujae) és un atol de l'oceà Pacífic que forma un districte legislatiu de la cadena de Ralik de les Illes Marshall. Comprèn 15 illes i illots, té una superfície terrestre de tan sols 1,86 km² i envolta una llacuna amb una superfície de 185,94 km². Es troba uns 122 quilòmetres a l'oest de l'atol Kwajalein. La seva població era de 364 habitants el 2011.

## Història

En el folklore, el poble marshallès ha considerat durant molt de temps que l'illa era la llar dels timon (dimonis).
El seu primer albirament registrat va ser per l'expedició espanyola d'Álvaro de Saavedra el 21 de setembre de 1529. L'expedició espanyola de Ruy López de Villalobos va informar d'un altre albirament el gener de 1543.
L'atol va ser reclamat per l'Imperi Alemany, juntament amb la resta de les Illes Marshall, el 1884. Després de la Primera Guerra Mundial va quedar sota el domini de l'Imperi Japonès. Després de la Segona Guerra Mundial va quedar sota el control dels Estats Units. Forma part de les Illes Marshall des de la seva independència, el 1986.

## Referències

* ↑ Marshallese-English Dictionary - Place Name Index
* ↑ «Marshall Islands - Ujae», 23-12-2010. Arxivat de l'original el 2010-12-23. [Consulta: 10 novembre 2020].
* 1 2 «Marshall Islands Municipalities». [Consulta: 10 novembre 2020].
* ↑ Kelin, Daniel A. II. Marshall Islands Legends and Stories. Bess Press Publishers, 2003.
* ↑ Sharp, Andrew The discovery of the Pacific Islands Oxford, 1960, p.32.
# Veratrum

Veratrum o baladre és un gènere de plantes amb flors que són verinoses. Són plantes herbàcies perennes dins la família Melanthiaceae. Les espècies de Veratrum són usades amb grans precaucions com a planta medicinal a occident i de la mateixa manera a la medicina tradicional xinesa.
Els defectes en els naixements d'animals de ramaderia provocats per la ingestió de Veratrum californicum van portar a l'estudi de la ciclopamina i la jervina per, entre altres coses, el tractament contra el càncer.

## Distribució

Veratrum es troba a moltes zones de clima temperat de l'hemisferi nord.
És àmpliament distribuït en hàbitats de muntanya baixa d'Amèrica del Nord. les espècies de Veratrum prefereixen el ple sol i sòls profunds i humits. Hi ha espècies de Veratrum des d'Alaska a les muntanyes de Califòrnia, i les muntanyes Rocoses. A l'est d'Amèrica del Nord són corrents des del Quebec a Carolina del Nord. 13 espècies es troben a la Xina.

## Toxicitat

Els Veratrum tenen alcaloides molt tòxics (per exemple veratridina) que activen els canals d'ió sodi i causen un atac de cor. Totes les parts de la planta són verinoses amb el màxim de toxicitat a arrels i rizomes. Els símptomes triguen entre 30 minuts i quatre hores després de la ingestió i inclouen entre altres nàusees vòmits dolor abdominal i arrítmia cardiaca. El tractament inclou descontaminació gastrointestinal amb carbó actiu i atropina entre altres tractaments.

## Usos

Els indígenes americans enverinaven les fletxes amb el suc de les arrels d'aquestes plantes. La pols seca de l'arrel s'havia fet servir com insecticida.
Les arrels de V. nigrum i V. schindleri havien estat usades a la medicina xinesa tradicional.

## Algunes espècies

* Veratrum album
* Veratrum californicum
* Veratrum fimbriatum
* Veratrum insolitum
* Veratrum latifolium
* Veratrum lobelianum
* Veratrum nigrum
* Veratrum parviflorum
* Veratrum tenuipetalum
* Veratrum viride
* Veratrum woodii
* Flors de Veratrum lobelianum
* Flors de Veratrum lobelianum
* Fulles de Veratrum lobelianum
* Planta jove de Veratrum lobelianum

## Referències

* 1 2 Bensky, D., Clavey, S., Stoger, E. (3rd edition 2004) Materia Medica Eastland Press, Inc. Seattle, p 461
* 1 2 «4. Veratrum Linnaeus». Flora of China.
* 1 2 3 Schep LJ, Schmierer DM, Fountain JS «Veratrum poisoning». Toxicol Rev, 25, 2, 2006, pàg. 73–8. DOI: 10.2165/00139709-200625020-00001. PMID: 16958554.
* ↑ Edible and Medicinal plants of the West, Gregory L. Tilford, ISBN 0-87842-359-1

## Enllaços externs

* Jepson manual treatment
# Bowling Green (Kentucky)

Bowling Green és una població dels Estats Units a l'estat de Kentucky. Segons el cens del 2009 tenia 56.598 habitants.

## Demografia

Segons el cens del 2000, Bowling Green tenia 49.296 habitants, 19.277 habitatges, i 10.698 famílies. La densitat de població era de 537,5 habitants/km².
Dels 19.277 habitatges en un 26,2% hi vivien nens de menys de 18 anys, en un 38,5% hi vivien parelles casades, en un 13,1% dones solteres, i en un 44,5% no eren unitats familiars. En el 33,5% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,91.
Per edats la població es repartia de la següent manera: un 20,2% tenia menys de 18 anys, un 23,5% entre 18 i 24, un 26,9% entre 25 i 44, un 17,5% de 45 a 60 i un 12% 65 anys o més.
L'edat mediana era de 29 anys. Per cada 100 dones de 18 o més anys hi havia 90,4 homes.
La renda mediana per habitatge era de 29.047$ i la renda mediana per família de 40.320$. Els homes tenien una renda mediana de 30.244$ mentre que les dones 22.606$. La renda per capita de la població era de 17.621 $. Entorn del 15,7% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowling Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bowling Green». American Fact Finder. Oficina del Cens dels Estats Units, 12-01-2010.
# Moviment Nacional Socialista

«Moviment Nacional Socialista» té aquests significats:
* Moviment Nacional Socialista dels Països Baixos
* Moviment Nacional Socialista (Estats Units)
# Riu Avonmore

El riu Avonmore (en irlandès: Abhainn Mór, que significa "riu gran"), també conegut com a Abhainn Dé (lletrejat Abhainn Dea) flueix des del llac Dan a les muntanyes Wicklow a l'oest de Roundwood. Flueix en general cap al sud durant uns 30 quilòmetres abans d'unir-se al Avonbeg al lloc nomenat «Trobada de les Aigües» per formar el riu Avoca, que alhora desemboca en el Mar d'Irlanda a Arklow.
Aigua avall del llac Dan, l'Avonmore arriba al poble de Annamoe on és creuat per la carretera R755 regional. A partir d'aquí descendeix a Laragh i cap avall per una vall molt boscosa fins Rathdrum. Prop de Rathdrum passa pels terrenys d'Avondale House, antiga residència de Charles Stewart Parnell.

## Vegeu també

* Rius d'Irlanda

## Referències

* ↑ Smith, p. 50.

## Bibliografia

* Smith, W. Universitat d'Oxford. The tourist's illustrated hand-book for Ireland, 1859.
# Laramie

Laramie és l'única ciutat i seu del Comtat d'Albany (Wyoming) dels Estats Units d'Amèrica.

## Demografia

Segons el cens del 2000 Laramie tenia 27.204 habitants, 11.336 habitatges, i 5.611 famílies. La densitat de població era de 942,9 habitants/km².
Dels 11.336 habitatges en un 23% hi vivien nens de menys de 18 anys, en un 38,3% hi vivien parelles casades, en un 8% dones solteres, i en un 50,5% no eren unitats familiars. En el 33,2% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,83.
Per edats la població es repartia de la següent manera: un 17,5% tenia menys de 18 anys, un 31,8% entre 18 i 24, un 25,8% entre 25 i 44, un 16,8% de 45 a 60 i un 8,1% 65 anys o més.
L'edat mediana era de 25 anys. Per cada 100 dones de 18 o més anys hi havia 106,7 homes.
La renda mediana per habitatge era de 27.319$ i la renda mediana per família de 43.395$. Els homes tenien una renda mediana de 30.888$ mentre que les dones 22.009$. La renda per capita de la població era de 16.036$. Entorn de l'11,1% de les famílies i el 22,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laramie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Laramie». American Fact Finder. Oficina del Cens dels Estats Units, 12-01-2010.
# Ilija

Ilija és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1266.
# Isabel Augusta de Reuss Greiz

Isabel Augusta de Reuss Greiz va néixer a Oberschloss (Suïssa) el 7 d'agost de 1752 i va morir a Hachenburg (Alemanya) el 10 d'octubre de 1824. Era filla del comte Enric XI de Reuss-Obergreiz (1722-1800) i de la comtessa Conradina de Reuss-Kostritz (1719-1770).
L'1 de juny de 1771 es va casar a Obergreiz amb Guillem Jordi de Kirchberg (1751-1777), fill de Guillem Lluís de Kirchberg (1709-1751) i de la comtessa Lluïsa de Salm-Dhaun (1721-1791). D'aquest matrimoni en nasqué:

## Referències

* ↑ «Family tree of Isabel Augusta de Greiz» (en anglès). [Consulta: 22 gener 2021].
# Núria Fonts i Mateo

Núria Fonts Mateo (Sant Joan de Vilatorrada, Bages, 7 d'octubre de 1977) és una jugadora de bàsquet catalana, ja retirada.
Alera, es va formar al Bàsquet Manresa. El 1991 va incorporar-se al centre formatiu Segle XXI, aconseguint el subcampionat d'Europa júnior amb la selecció espanyola el 1994. Posteriorment, va jugar amb l'Agrupació Esportiva Sedis Bàsquet, l'AE Sant Fruitós, l'Universitari de Barcelona. Va ser internacional amb la selecció espanyola en vuit ocasions. destacant la medalla d'or a la Universíada de Palma 1999.

## Referències

* ↑ «Núria Fonts i Mateo». Enciclopèdia de l'esport català. Barcelona: Grup Enciclopèdia Catalana.
* ↑ «Un oro femenino en la Universiada de 1999» (en castellà). FEB, 01-10-2013. [Consulta: 24 maig 2020].

## Enllaços externs

* Fitxa de Núria Fonts Mateo - Competiciones FEB
# Naringenina

La naringenina és una flavanona, un tipus de flavonoide que es considera que té efecte bioactiu en els humans com a antioxidant, eliminador de radicals lliures, antiinflamatori, promotor del metabolisme dels carbohidrats i modulador del sistema immunitari. És la flavonona predominant en l'aranja (Citrus x paradisi), també es troba en la farigola i altres plantes.

## Efectes biològics

In vitro redueix el dany oxidatiu de l'ADN. La naringenina de l'aranja s'ha vist que té un efecte inhibidor en la isoforma CYP1A2 del citocrom P450 humà.
També s'ha comprovat que la naringenina reduix la producció de virus en hepatitis C.
Sembla que en ratolins modificats la naringenina els protegeix de l'obesitat en una dieta alta en greix.
També redueix el colesterol en rates de laboratori alimentades amb una dieta alta en colesterol.

## Fonts

Aranja, taronja, pell de tomàquet i farigola però en tots els casos és difícil l'absorció per ingestió oral (en el millor dels casos només arriba al tracte intestinal un 15% de la naringenina.
Pot ser absorbida de pasta de tomàquet cuit.

## Referències

* ↑ http://ajpgi.physiology.org/cgi/content/abstract/279/6/G1148 "Bioavailability of the flavanone naringenin and its glycosides in rats"
* ↑ Edwards DJ, Bernier SM «Inhibitory effect of grapefruit juice and its bitter principal, naringenin, on CYP1A2 dependent metabolism of caffeine in man». Life Sciences, 59, 13, 1996, pàg. 1025–1030. DOI: 10.1016/0024-3205(96)00417-1. PMC: 1381556. PMID: 8485024.
* ↑ Nahmias Y, Goldwasser J, Casali M, et al. «Apolipoprotein B-dependent hepatitis C virus secretion is inhibited by the grapefruit flavonoid naringenin». Hepatology, 47, 5, maig 2008, pàg. 1437–45. DOI: 10.1002/hep.22197. PMID: 18393287.
* ↑ http://diabetes.diabetesjournals.org/content/early/2009/07/09/db09-0634.abstract "Naringenin prevents dyslipidemia, apoB overproduction and hyperinsulinemia in LDL-receptor null mice with diet-induced insulin resistance"
* ↑ http://content.karger.com/ProdukteDB/produkte.asp?Aktion=ShowFulltext&ArtikelNr=12783&Ausgabe=224614&ProduktNr=223977 Annals of Nutrition & Metabolism 1999;43:173-180 (DOI: 10.1159/000012783) "Cholesterol-Lowering Activity of Naringenin via Inhibition of 3-Hydroxy-3-Methylglutaryl Coenzyme A Reductase and Acyl Coenzyme A:Cholesterol Acyltransferase in Rats"
* ↑ http://jn.nutrition.org/cgi/content/full/132/11/3349 "Naringenin from Cooked Tomato Paste Is Bioavailable in Men"
# Kirruri

Kirruri (Kurriuri, Gurrur) fou un territori d'Assíria esmentat a partir del segle ix aC, de situació discutida.
Assurnasirpal II (884-859 aC) va travessar el riu Tigris el 884 aC i va avançar cap al nord cap al país de Nimme (o Numme). Després el rei va anar a Kirruri passant per Adaus o Ada'usch (un petit territori de situació incerta); Kirruri estaria entre Nimme (segur) i Qurkhi. Una vegada situat Nimme a la vall de l'Arsànies, i Qurkhi a la regió del Tigris superior, ja es té una primera aproximació de la situació: el país estaria al sud del llac Van, però no es determina si al sud-oest, sud, o sud-est (en direcció al llac Urmia). A Billerbeck situa el territori al pas de Kalishin, just a l'extrem septentrional de la moderna frontera entre l'Iraq i l'Iran; M. Sterk el situa a la plana a l'oest i sud-oest del llac Urmia, però els darrers descobriments descartarien aquestes zones i pensen que caldria buscar-lo a l'est del Zab Superior, potser a la plana de Dasht-e Harir; Ada'ush també se situaria en aquesta zona. Potser doncs el que estaria malament seria la situació de Nimme al Mush. Kirruru hauria d'estar a la depressió a l'entorn del llac Urmia a la part occidental d'aquest, seguint a Schrader; però Jelattre assenyala que hauria d'estar en algun altre lloc prop de les fonts del Tigris no lluny de l'Arsànies; si això fos veritat l'hauríem de situar a la proximitat de Nimme, més ennlà d'Ada'ush i de Gilzan, el que fa possible situar-lo a l'oest o sud-oest del llac Van, als districtes otomans de Mush i Sassun al sandjak de Mush.
El país de Kirruri, terroritzat pel que havia passat a Nimmi, es va sotmetre incondicionalment al conqueridor, entregant cavalls, mules, bous, bens, vi i gerres amb productes, i van acceptar un governador assiri encarregar de recaptar el tribut.
Kirruri ja és llistada com a província assíria sota Salmanassar III (859-824 aC). Posteriorment apareixen esmentats a la llista d'epònims diversos governadors del territori que foren també epònims:
* El 812 aC Musiknis (Musigsar)
* El 797 aC Assur-bela-utsur
* El 765 aC Uras-mukin-nisi
* El 729 aC Napkhar-ilu
* El 708 aC Shamash-yupakhkhir
Assurbanipal (669-631 o 627 aC) va cobrar tribut a Kurruri. i en referència al territori diu: "Kirruri amb Kilzani a l'altre costat del Zab Inferior fins a Tul-Bari el qual està més enllà del territori del Zab", i després "des de la frontera de Kirruri a Kirzani, des de més enllà del Zab Inferior a la ciutat de Tul-sa-Zabdani i la de Tul-Bari més enllà de la terra de Zaban fins a les ciutats de Tul-sa-Zabdani Tul-sa-Abtani

## Referències

* ↑ Maspero, Gaston. History of Egypt, Chaldæa, Syria, Babylonia, and Assyria. vol.7.
* ↑ Aššur is king! Aššur is king!: religion in the exercise of power in the Neo Assyrian empire, per Steven Winford Holloway a Google Llibres
* ↑ «Annals Of Assur-Nasir-Pal Column I Poem by Assurbanipal - Poem Hunter» (en anglès). [Consulta: 18 gener 2021].
* ↑ en línea a: Marquette University
# (849) Ara

(849 Ara) (prov. Designació: A912 CD o 1912 NY ) és un asteroide de fons metàl·lic gran, de diàmetre aproximadament de 80 quilometres (50 milles), que es troba a la regió exterior del cinturó d'asteroides. Va ser descobert el 9 de febrer de 1912 per l'astrònom rus Sergey Belyavsky a l'Observatori Simeiz de la península de Crimea. L'asteroide de tipus M té un curt període de rotació de 4,1 hores i és probable que tingui una forma allargada. Va rebre el nom de l'American Relief Administration (ARA) per l'ajut prestat durant la Fam russa de 1921–22.

## Denominació

Aquest planeta menor va rebre el nom de l'American Relief Administration (ARA), en agraïment per l'ajut que va donar durant la Fam russa de 1921–22. Encapçalada per Herbert Hoover, l'ARA va ser una missió de socors després de la Primera Guerra Mundial a Europa, que també va incloure la Rússia post-revolucionària més endavant. El nom va ser esmentat a Els noms dels planetes menors per Paul Herget el 1955 (Herget's discovery circumstances).

## Referències

* 1 2 3 4 5 6 7 «JPL Small-Body Database». [Consulta: 23 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ «IAU Minor Planet Center». [Consulta: 23 maig 2021].
* ↑ Schmadel, Lutz D.; International Astronomical Union. Dictionary of minor planet names. Berlin ; New York : Springer, 2003. ISBN 978-3-540-00238-3.
Viccionari
# Bukayr ibn Màhan

Abu-Hàixim Bukayr ibn Màhan o senzillament Bukayr ibn Màhan fou un polític abbàssida, originari del Sidjistan (Sistan). En un principi fou secretari del governador del Sind al-Junayd ibn Abd-ar-Rahman i el 720/721 es va integrar en l'oposició als omeies captat per Màysara al-Abdí i Muhàmmad ibn Khumays i va donar la seva fortuna a la causa. A la mort de Maysara el 723/724 va assolir la direcció del moviment i va fer gran activitat propagandística al Khorasan. El 725/726 va enviar a la regió diversos predicadors que foren tots capturats o morts pel governador Àssad ibn Abd-Al·lah, excepte Ammar al-Abadí. El 736 va nomenar cap a Ammar ibn Yazid, al front dels que havien estat alliberats darrerament. Ammar es va establir a Merv i prengué el nom de Khaddash, però va acabar adoptant les doctrines khurramites i finalment fou capturat i executat. En aquesta situació l'imam Muhammad va enviar a Bukayr a Khorasan per investigar la causa de la conversió a les doctrines khurramites, fou mal rebut però en un segon intent va convèncer els antics partidaris de tornar a la doctrina original. El 741/742 va tornar a Iraq i va tenir reunions polítiques a Kufa fins que fou empresonat; a presó va portar a la seva causa a Isa ibn Makil, que la tradició fa l'amo d'un esclau de nom Abu-Múslim. Alliberat va tornar al Khorasan el 743/744 on va anunciar la mort de l'imam Muhàmmad i la proclamació del seu fill Ibrahim. Va tornar a Iraq i va morir el 744/745 després de designar successor al front del moviment a Abu-Salama Hafs ibn Sulayman.

## Bibliografia

* L. Caetani, Cronographia Islamica
* Article "BOKAYR B. MĀHĀN" a Encyclopaedia Iranica
# Nekràssovka (Sakhalín)

* Per a altres significats, vegeu «Nekràssovka».
Nekràssovka (en rus: Некрасовка) és un poble de l'óblast de Sakhalín, a l'Extrem Orient de Rússia, que el 2013 tenia 895 habitants. Pertany al districte d'Okhà.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Kirrwiller

Kirrwiller (en alsacià Kírrwiller) és un municipi francès, situat a la regió del Gran Est, al departament del Baix Rin. L'any 2007 tenia 514 habitants. El 2007 se li va desagregar l'actual municipi de Bosselshausen.
Forma part del cantó de Bouxwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 569 | 613 | 606 | 631 | 647 | 684 |

## Administració

Llista d'alcaldes :
| Període | Identitat | Partit |
| 2001-2007 | Georges Scholler | Les Verts |
| 2007- | Patrice Dietler | |